|  |
| --- |
| PATVIRTINTAKėdainių r. Šėtos gimnazijosdirektoriaus 2020 m. rugpjūčio 28 d.įsakymu Nr. V-90 |

**KĖDAINIŲ R. ŠĖTOS GIMNAZIJOS UGDYMO ORGANIZAVIMO 2020-2021 M. M.**

**TVARKOS APRAŠAS**

**I BENDROSIOS NUOSTATOS**

1. Kėdainių r. Šėtos gimnazijos (toliau – Gimnazijos) ugdymo organizavimo 2020-2021 m. m. tvarkos aprašas (toliau – Tvarka) parengtas vadovaujantis Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio 17 d. sprendimų Nr. V-1838 ,,Dėl pagrindinio ir vidurinio ugdymo organizavimo būtinų sąlygų; Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio 17 d. sprendimų Nr. V-1839 ,,Dėl [pradinio ugdymo organizavimo būtinų sąlygų](https://sam.lrv.lt/uploads/sam/documents/files/D%C4%96L%20PRADINIO%20UGDYMO%20ORGANIZAVIMO%20B%C5%AATIN%C5%B2%20S%C4%84LYG%C5%B2%20%28V-1839%29.pdf)” Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio 17 d. sprendimų Nr. V-1840 ,,Dėl ikimokyklinio ir priešmokyklinio ugdymo organizavimo būtinų sąlygų pakeitimo“; Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio 17 d. sprendimų Nr. V-1841 , [,,Dėl neformaliojo vaikų švietimo organizavimo būtinų sąlygų pakeitimo“.](https://sam.lrv.lt/uploads/sam/documents/files/D%C4%96L%20NEFORMALIOJO%20VAIK%C5%B2%20%C5%A0VIETIMO%20ORGANIZAVIMO%20B%C5%AATIN%C5%B2%20S%C4%84LYG%C5%B2%20PAKEITIMO%20%28V-1841%29.pdf)Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio 20 d. sprendimų Nr. V-1885 ,,Dėl pagrindinio ir vidurinio ugdymo organizavimo būtinų sąlygų pakeitimo“; Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio 20 d. sprendimų Nr. V-1887 ,,Dėl [pradinio ugdymo organizavimo būtinų sąlygų pakeitimo“.](https://sam.lrv.lt/uploads/sam/documents/files/D%C4%96L%20PRADINIO%20UGDYMO%20ORGANIZAVIMO%20B%C5%AATIN%C5%B2%20S%C4%84LYG%C5%B2%20%28V-1839%29.pdf)
2. Gimnazijos ugdymo organizavimo 2020-2021 m. m. tvarkos aprašo **tikslas** – ugdymo procesą organizuoti atsižvelgiant į epidemiologinę situaciją ir Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo patvirtintus ir galiojančius reikalavimus, laikantis numatytų saugos priemonių.

**II PAMOKŲ ORGANIZAVIMAS**

1. Visi pedagogai ir nepedagoginis personalas prieš prasidedant mokslo metams išklauso instruktažą (priedas Nr. 3, priedas Nr. 4) dėl saugumo reikalavimų laikymosi ir atliekamų funkcijų vykdymo (pasirašytinai). (Organizuoja administracija).
2. Asmenys, neturintys tiesioginio kontakto su mokiniais, Gimnazijos patalpose, esant mokiniams, turi dėvėti apsaugines veido kaukes.
3. **Klasėms paskirtos patalpos:**

Pradinių klasių mokiniai ir mokytojai kaip įprastai dirba savo klasėse.

5 kl. – 1 aukštas (tikybos klasė, 103 kab.);

6 kl. – 2 aukštas (anglų k. klasė, 201 kab.);

7 kl. – 2 aukštas (istorijos klasė, 204 kab.)

8 a kl. – 2 aukštas (vokiečių k. klasė, 208 kab.);

8 b kl. – 2 aukštas (geografijos klasė, 207 kab.);

I kl. – 3 aukštas ( lietuvių k. klasė, 304 kab.);

II kl. – 3 aukštas (lietuvių k. klasė, 305 kab.);

III kl. – 4 aukštas (lietuvių k. klasė, 406 kab.);

IV kl. – 4 aukštas (matematikos klasė, 403 kab.).

1. **Klasėms paskirti įėjimai:** mokiniai į Gimnaziją įeina per atskirus įėjimus: **Nr. 1** (pagrindinis įėjimas) – mokytojai, kiti darbuotojai, lankytojai; **Nr. 2** (nuo seniūnijos pusės) – 5 klasė; **Nr. 3** (vidinio kiemo iš stadiono pusės) – 6, 7, I, II, III, IV klasės; **Nr. 4** (nuo stotelės pusės) – 1, 2, 3, 4, 8a, 8b.
2. Mokiniai vykdami į pamokas mokykliniais ir maršrutiniais autobusais privalo dėvėti apsaugines veido kaukes:
	1. apsauginėmis veido kaukėmis (medicininėmis ar daugkartinėmis) mokinius aprūpina tėvai;
	2. apsauginių veido kaukių mokiniui rekomenduojama turėti 2 vnt., kad esant poreikiui turėtų pasikeisti kita;
	3. mokinių dėvimos apsauginės veido kaukės privalo būti švarios, tvarkingos, gerai dengtų burną ir nosį;
	4. mokiniui neturint apsauginės veido kaukės antrą kartą iš eilės, nepedagoginio personalo darbuotojai ar klasių vadovai informuoja socialinį pedagogą.
3. Mokiniai įeidami į Gimnaziją turi dėvėti apsaugines kaukes (kol nueis į jiems paskirtas patalpas).
4. Išvengiant mokinių srautų maišymosi, drabužine rūsyje mokiniai naudotis negali, pasikabinti viršutinius rūbus sudarytos sąlygos paskirtose klasėse.
5. Į Gimnaziją lydintys mokinius tėvai, dėvėdami apsaugines veido kaukes, gali palydėti tik iki klasei paskirto įėjimo lauko durų.
6. Jei mokinį iš Gimnazijos iki pamokų galo pageidauja pasiimti tėvai, apie tai klasės vadovas arba pats mokinys būtinai informuoja dalyko mokytoją ir/arba soc. pedagogą telefonu.
7. **Pradinių klasių ir 5-IV klasių dalykų mokytojai:**
	1. ryte mokinių laukia ir ankščiau atvyksta mokytojai turintys pirmą pamoką;
	2. per pirmą pamoką dalykų mokytojai instruktuoja mokinius, kad be mokytojo leidimo neatidarinėtų langų, paisytų saugaus elgesio taisyklių, dėl kabineto priemonių naudojimo ribojimo (pasinaudojus priemone vienam mokiniui, prieš pasinaudojant kitam mokiniui, mokymosi priemonę reikia dezinfekuoti), pasibaigus pamokai į koridorių išeidami užsidėtų apsaugines veido kaukes;
	3. klasių vadovai visą aktualią informaciją iš anksto perduoda mokinių tėvams;
	4. klasių vadovai supažindina mokinius su pamokų ir pertraukų laiku (priedas Nr. 1) bei su bibliotekos darbo laiku (priedas Nr. 2);
	5. klasių vadovai supažindina mokinius su Tvarkos nuostatomis, informuoja mokinius apie klasėms priskirtus tualetus: 1 aukšto mokinių tualetais naudojais 1, 2, 4, 5 klasių mokiniai; 2 aukšto tualetais – 3, 6, 7, 8a, 8b klasių mokiniai; 3 aukšto tualetais – I, II klasių mokiniai, 4 aukšto tualetais – III, IV klasių mokiniai;
	6. klasių vadovai instruktuoja mokinius apie asmens higienos laikymosi būtinybę (rankų higieną, kosėjimo, čiaudėjimo etiketą ir kt.);
	7. pedagogai, bendrose uždarose erdvėse (pvz., koridoriuose, valgykloje, mokytojų kambaryje ar pan.), pedagogai klasėse, kai neišlaikomas 2 metrų atstumas nuo mokinių, klasės renginiuose uždarose erdvėse dalyvaujantys pilnamečiai tretieji asmenys (pvz., tėvai (globėjai, rūpintojai), kai tarp dalyvių neišlaikomas 2 metrų atstumas, dėvėtų nosį ir burną dengiančias apsaugos priemones (veido kaukes, respiratorius ar kitas priemones) (toliau – kaukė). Kaukių leidžiama nedėvėti neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei. Kai pedagogas ar kitas Gimnazijos darbuotojas negali dėvėti kaukės dėl savo sveikatos būklės ar vykdomos veiklos specifikos, atsižvelgiant į profesinės rizikos vertinimo išvadą gali būti parenkamos kitos asmeninės apsaugos priemonės. (Dėl profesinės rizikos vertinimo atsakingas pavaduotojas ūkio reikalams);
	8. prioritetą teikti pamokų organizavimui lauke (suderinus su direktoriaus pavaduotoja ugdymui), užtikrinant, kad atskiros mokinių grupės lauke nekontaktuotų. Mokytojai atsakingi už klasės mokinius pamokų metu, būna visada kartu su jais. Jei pamoka vedama lauke, būna tik su savo dalyko mokiniais. Atskiros mokinių grupės negali kontaktuoti;
	9. pagal galimybes mokytojai riboja mokinių dalinimąsi ugdymo priemonėmis (klasėje esančiomis liniuotėmis, teptukais, žirklėmis ir kt.). Jei mokymo priemone, mokymosi inventoriumi naudojasi daugiau kaip vienas mokinys, jos turi būti išvalomos ir dezinfekuojamos po kiekvieno panaudojimo. Kiekvienoje mokiniams paskirtoje patalpoje, vaikams nepasiekiamoje vietoje, turi būti padėta dezinfekcijos priemonė skirta paviršiams dezinfekuoti;
	10. jei tam tikro dalyko (specializuoto kabineto – chemijos, biologijos, fizikos, IT, muzikos, šokio (aktų salė)) priemonės tam tikrai klasei ir dalyko pamokai yra nereikalingos, specializuoto dalyko mokytojas ateina pravesti pamoką mokiniams į tai klasei skirtą patalpą. Patalpa, kuria naudojasi skirtingų klasių mokiniai po kiekvienos pamokos yra dezinfekuojama;
	11. po kiekvienos pamokos, per pertraukas klasė turi būti išvėdinama. Pamoką pravedęs mokytojas atidaro langus, mokiniai išeina į koridorių ar į Gimnazijos kiemą, klasės durys užrakinamos. Atidarius langus, mokiniai vieni klasėje negali būti paliekami;
	12. klasei paskirto kabineto raktas gali būti patikimas klasės seniūnui, kuris raktą perduoda atėjusiam sekančios pamokos dalyko mokytojui;
	13. mokiniai pertraukų metu gali būti koridoriuje iki pažymėtos vietos (lipnia spalvota juosta). Mokiniai per pertraukas gali išeiti į Gimnazijos kiemą tik dėvėdami apsaugines veido kaukes, lauke turi išlaikyti distanciją tarp grupių. Mokiniai grįžta per savo klasei skirtą įėjimą, prie įėjimo dezinfekuoja rankas. Pradinių klasių mokiniai lauke gali būti prižiūrimi savo klasių mokytojų;
	14. mokiniams į miestelio parduotuves per pertraukas eiti draudžiama;
	15. kontaktas tarp skirtingų klasių mokinių pertraukų metu negalimas;
	16. pasibaigus pamokoms mokiniai laukdami maršrutinių ir mokyklinių autobusų laukia Gimnazijos teritorijoje, nekontaktuodami su kitų klasių mokiniais.

**III MAITINIMO ORGANIZAVIMAS**

1. Maitinimas organizuojamas mokyklos valgykloje, kurioje skiriamos atskiros erdvės skirtingų klasių mokiniams.
2. Maistą mokiniai gali atsinešti ir iš namų. Mokinys atsineštą maistą valgo valgykloje tai klasei paskirtos pietų pertraukos laiku, laikantis higienos taisyklių. Už atsinešto maisto iš namų kokybę atsako mokinio tėvai.
3. Nusipirkti maisto į miestelio parduotuves mokiniai nebus išleidžiami.
4. Mokinių tėvai pasirūpina vandens gertuvėmis ar kitomis talpyklomis vandeniui, kurias mokiniai galės pasipildyti Gimnazijoje tiekiamu vandeniu. Mokiniams iš bendrų puodelių atsigerti valgykloje vandens galimybės nebus.
5. Mokiniams tarpusavyje dalintis asmeninėmis gertuvėmis ar kita geriamo vandens tara draudžiama.
6. Gimnazijos valgykloje pietauti gali tik tos pačios klasės mokiniai ir šalia esančių klasių mokiniai, kurie naudojasi bendra koridoriaus erdve.
7. Mokiniai valgykloje pietauja pagal sudarytą pertraukų tvarkaraštį, siekiant sumažinti mokinių skaičių valgykloje.
8. Pradinių klasių mokinius į valgyklą lydi klasių mokytojai.
9. Valgykloje maitinimas švediško stalo principu, kai maistą įsideda patys mokiniai, negali būti organizuojamas.
10. Gimnazijos valgykloje sudaromos saugios sąlygos pasinaudoti stalo įrankiais, pvz. galimybė pasiimti įrankius nepaliečiant kitų įrankių.
11. Mokiniams pavalgius, po kiekvienos klasės ar grupės valgymo, salė išvėdinama ir išvaloma. Langus atidaro budintis mokytojas, nepedagoginio personalo darbuotojai dezinfekuoja stalus ir suolus.
12. Valgykloje užtikrinamos tinkamos sąlygos darbuotojų ir mokinių rankų higienai: praustuvėse tiekiamas šaltas ir šiltas vanduo, prie praustuvių pateikiama skysto muilo, vienkartinės priemonės rankoms nusišluostyti.

**IV NEFORMALIOJO ŠVIETIMO UŽSIĖMIMŲ ORGANIZAVIMAS**

1. Neformaliojo vaikų švietimo veiklos vykdomos laikantis grupių izoliacijos principo: užtikrinama, kad vaikai nuolatos dalyvautų tos pačios grupės veiklose, neformaliojo vaikų švietimo veiklos būtų vykdomos taip, kad būtų išvengta skirtingų grupių vaikų kontakto patalpose, kuriose vykdoma veikla.
2. Uždarose erdvėse renginiai organizuojami laikantis grupių izoliavimo principo. organizuojant renginius atvirose erdvėse tarp dalyvių būtų išlaikomas ne mažesnis kaip 1 metro atstumas.
3. Grupės renginiuose uždarose erdvėse dalyvaujantys pilnamečiai tretieji asmenys (pvz., tėvai (globėjai, rūpintojai), kai tarp dalyvių neišlaikomas 2 metrų atstumas, dėvėtų nosį ir burną dengiančias apsaugos priemones (veido kaukes, respiratorius ar kitas priemones) (toliau – kaukė). Kaukių leidžiama nedėvėti neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei.

**V ATSAKINGŲ DARBUOTOJŲ ATLIEKAMOS FUNKCIJOS**

1. **Direktorius pavaduotojas ūkio reikalams:**
	1. organizuoja nepedagoginio personalo darbą vadovaudamasis 1 punkte pateiktomis sąlygomis;
	2. pasirūpina patalpų ir rankų dezinfekcinėmis bei darbuotojų asmens apsaugos priemonėmis;
	3. organizuoja mokinių pavėžėjimą į/iš Gimnazijos mokykliniais autobusais pagal atskirai parengtą ir suderintą su Gimnazijos direktoriumi tvarkaraštį (mokiniai autobuse privalo dėvėti apsaugines veido kaukes);
	4. organizuoja įėjimų/išėjimų į/iš Gimnaziją/-os kontrolę. Mokiniai pamokų metu gali iš Gimnazijos išeiti, nuo 8.00 iki kol pasibaigs pamokos, tik lydimi dalyko mokytojo.
2. **Direktoriaus pavaduotoja ugdymui:**
	1. kuruoja pradinių klasių ir 5-IV klasių mokytojų vykdomą ugdymo veiklą Gimnazijoje;
	2. sudaro ir esant reikalui koreguoja pamokų tvarkaraščius.
3. **Visuomenės sveikatos specialistė, vykdanti sveikatos priežiūrą mokykloje:**
	1. prieš prasidedant pamokoms (iš vakaro), patikrina klasėms numatytus kabinetus ir kitas numatytas erdves – saugaus atstumo suolų išdėstymą, rankų higienos ir dezinfekavimo priemonių buvimą, pastebėjusi netikslumus ar taisytinus momentus nedelsiant informuoja direktoriaus pavaduotoją ūkio reikalams, kuris įvertinęs pateiktą informaciją, pašalina įvardytus taisytinus momentus;
	2. parengia nuorodas apie klasėms skiriamus įėjimus/išėjimus, judėjimo kelius į valgyklą ir wc. Nuorodas patalpina ant kiekvieno įėjimo durų bei kiekvieno aukšto koridoriuose;
	3. patikrina (iš vakaro), kad būtų paruoštos asmens apsaugos priemonės nepedagoginiam personalui;
	4. įvertina atvykusių mokinių ir tą dieną dirbančių darbuotojų sveikatos būklę;
	5. esant poreikiui, konsultuoja darbuotojus dėl LR Sveikatos apsaugos ministerijos parengtų rekomendacijų;
	6. teikia pagalbą mokiniui, kuriam ugdymo proceso metu pasireiškia karščiavimas (37,3 °C ir daugiau) ar ūmių viršutinių kvėpavimo takų ligų, kitų užkrečiamųjų ligų požymiai (pvz., sloga, kosulys, pasunkėjęs kvėpavimas ir pan.). Mokinys nedelsiant izoliuojamas, apie tai informuojami jo tėvai (globėjai, rūpintojai) ir konsultuojamasi Karštąja koronaviruso linija tel. 1808 dėl tolimesnių veiksmų. **Izoliacinės patalpos**: mokiniams – Visuomenės sveikatos specialisto kabinetas (1a., 102 kab.), darbuotojams – pailgintos grupės kabinetas (1a., 101kab.).
4. **Darbuotojų atstovė saugai ir sveikatai, vyr. socialinė pedagogė:**
	1. bendradarbiaujant su direktoriaus pavaduotoju ūkio reikalams ir mokyklinių autobusų vairuotojais, sudaro mokyklinių autobusų tvarkaraščius, informuoja pradinių klasių mokytojus ir 5-IV klasių vadovus;
	2. praveda visų klasių mokytojams ir nepedagoginiam personalui (pasirašytinai) instruktažą dėl saugumo reikalavimų laikymosi, darbuotojų atliekamų funkcijų vykdymo;
	3. parengia mokinių judėjimų krypčių žemėlapius Gimnazijos patalpose. Informacija skelbiama mokytojų, mokinių stenduose, kiekvieno aukšto koridoriuose, Gimnazijos internetinėje svetainėje;
	4. esant poreikiui, konsultuoja darbuotojus dėl saugumo reikalavimų laikymosi ir atliekamų funkcijų vykdymo;
	5. gavusi informaciją telefonu iš klasės vadovo ir/arba dalyko mokytojo, mokinio apie mokinio pageidavimą išvykti, įsitikina ar mokinio laukia tėvai ir išleidžia mokinį iš Gimnazijos.
5. **Nepedagoginis personalas:**
	1. paruošia numatytas patalpas pamokoms iš vakaro: suolai pastatomi 1 metro atstumu;
	2. klasėse padėti rankų higienos priemonę – skystą muilą rankoms plauti ir periodiškai talpą papildyti;
	3. prie vidinio įėjimo Nr. 3 (nuo stadiono pusės), prie įėjimo Nr. 4 (nuo stotelės pusės), prie Gimnazijos įėjimo Nr. 2 (nuo seniūnijos pusės) ir prie pagrindinio įėjimo Nr. 1 pastatyti staliukus dezinfekcijos priemonėms padėti;
	4. nepedagoginio personalo darbuotojai (dėvėdami apsaugos priemones) ryte pasitinka anksčiausiai atvykusius į Gimnaziją mokinius. Leidžia mokiniams, laikantis socialinės distancijos, Gimnazijos fojė laukti atvykstančių mokytojų;
	5. prie visų Gimnazijos įėjimų budi nepedagoginio personalo darbuotojai (dėvėdami nosį ir burną dengiančias kaukes), mokiniams nurodo jiems paskirtas patalpas, prižiūri, kad įeidami ir po pamokų išeidami, dezinfekuotų rankas. **Mokiniai įeidami į Gimnaziją turi dėvėti apsaugines kaukes (kol nueis į jiems paskirtas patalpas)**;
	6. nepedagoginio personalo darbuotojai pertraukų metu budi prie 1-o, 2-o, 3-o, 4-o aukšto tualetų, užtikrina, kad kriauklės ir kiti sanitariniai mazgai, kuriais naudojosi mokiniai, būtų dezinfekuojami kiekvieną kartą jais pasinaudojus vienam vaikui;
	7. nepedagoginio personalo darbuotojai budi koridoriuose (koridoriuose budi ir mokytojai), stebi, kad skirtingų klasių vaikai nekontaktuotų eidami į tualetą;
	8. jei tam tikro dalyko (specializuoto kabineto – chemijos, biologijos, fizikos, IT, technologijų, dailės, muzikos, šokio (aktų salė) patalpa naudojasi skirtingų klasių mokiniai, nepedagoginio personalo darbuotojai dezinfekuoja klasę po kiekvienos pamokos;
	9. kitos mokiniams paskirtos patalpos, dažnai liečiami paviršiai (durų rankenos, durų rėmai, stalų paviršiai, kėdžių atramos, laiptinės turėklai, elektros jungikliai ir kt.) valomi paviršiams valyti skirtu valikliu ne rečiau kaip 2 kartus per dieną;
	10. valgyklos patalpa po kiekvienos klasės ar grupės valgymo, salė išvėdinama ir išvaloma, nepedagoginio personalo darbuotojai dezinfekuoja stalus ir suolus;
	11. mokyklinių autobusų vairuotojai į autobusą priima tik apsaugines veido kaukes dėvinčius mokinius;
	12. mokyklinių autobusų vairuotojai dezinfekuoja autobusus po kiekvienos mokinių grupės atvežimo į/iš Gimnazijos bei baigus darbą.

**VI SAUGOS IR SVEIKATOS REIKALAVIMAI**

1. Draudžiama į Gimnaziją atvykti asmenims, kuriems pasireiškia karščiavimas (37,3℃ ir daugiau), ar kurie turi ūmių viršutinių kvėpavimo takų ligų, kitų užkrečiamų ligų požymių (pvz. sloga, kosulys, pasunkėjęs kvėpavimas ir pan.).
2. Draudžiama į Gimnaziją atvykti asmenims, kuriems privaloma izoliacija, izoliacijos laikotarpiu.
3. Darbuotojams ir mokiniams sudaroma galimybė matuotis kūno temperatūrą.
4. Darbuotojas darbo metu pajutęs sveikatos pakitimus, kreipiasi į Gimnazijos visuomenės sveikatos specialistą, vykdantį sveikatos priežiūrą mokykloje, jam nesant, į socialinį pedagogą. Temperatūra darbuotojui matuojama Izoliacinėje patalpoje Nr. 2 (pailginta grupė 101 kab.).
5. Darbuotojas, kuriam darbo metu pasireiškia karščiavimas (37,3°C ir daugiau) ar ūmių viršutinių kvėpavimo takų ligų, kitų užkrečiamųjų ligų požymiai (pvz., karščiavimas, sloga, kosulys, pasunkėjęs kvėpavimas ir pan.), turi nedelsiant informuoti gimnazijos administraciją, apleisti švietimo įstaigos patalpas ir kreiptis konsultacijai Karštąja koronaviruso linija tel. 1808 arba susisiekti su savo šeimos gydytoju.
6. Gimnazijos administracija gavusi informaciją iš darbuotojo, mokinio ar jo tėvų (globėjų, rūpintojų) apie darbuotojui ar mokiniui nustatytą COVID-19 ligą (koronoviruso infekciją), apie tai nedelsiant privalo informuoti Nacionalinį visuomenės sveikatos centrą prie Sveikatos apsaugos ministerijos (toliau – NVSC), bendradarbiauti su NVSC nustatant sąlytį turėjusius asmenis ir jiems taikant 14 dienų izoliaciją.
7. Mokytojas pamokų metu pastebėjęs pasikeitusią mokinio sveikatos būklę, informuoja Gimnazijos Visuomenės sveikatos specialistą, vykdantį sveikatos priežiūrą mokykloje jam nesant, socialinį pedagogą telefonu.
8. Mokiniui pamokų metu pasireiškus karščiavimui (37,3℃ ir daugiau) ar ūmių viršutinių kvėpavimo takų ligų, kitų užkrečiamųjų ligų požymių (pvz. sloga, kosulys, pasunkėjęs kvėpavimas ir pan.) Gimnazijos visuomenės sveikatos specialistas, vykdantis sveikatos priežiūrą mokykloje, jam nesant socialinis pedagogas, nedelsiant palydi mokinį į paskirtą izoliacinę patalpą Nr. 1 (visuomenės sveikatos specialisto 102 kab.).
9. Visuomenės sveikatos specialistas, vykdantis sveikatos priežiūrą mokykloje, jam nesant socialinis pedagogas, apie mokinio sveikatos būklę telefonu informuoja mokinio tėvus (globėjus/rūpintojus), Gimnazijos administraciją.
10. Visuomenės sveikatos specialistas, vykdantis sveikatos priežiūrą mokykloje, jam nesant socialinis pedagogas skambina Karštąja koronaviruso linija tel. 1808 konsultacijai dėl tolimesnių veiksmų.

**VII BAIGIAMOSIOS NUOSTATOS**

1. Tvarka gali būti koreguojama atsižvelgiant į epidemiologinę situaciją ir Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo reikalavimų pakeitimus bei esant poreikiui koreguoti mokinių judėjimo Gimnazijoje srautus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr. 1

PIETŲ PERTRAUKŲ LAIKAS

Valgymo valgykloje pradžia – 09.30

Valgymo valgykloje pabaiga – 12.05

|  |  |  |  |
| --- | --- | --- | --- |
| Pertrauka |  Pertraukos Laikas  | Eina į valgyklą  | Klasė |
| I ilgoji  | 9.40-10.00 | 9.35 | 1 klasė |
| 9.40 | 2 klasė |
| 9.50 | 3-4 klasės |
| II ilgoji | 10.45-11.05 | 10.45 | 5 (21) |
| 10.50 | 6-7 (40) |
| 10.55 | 8a,8b (30) |
| III ilgoji | 11.50-12.05 | 11.50 | I-II (51) |
| 11.55 | III-IV (25) |

PAMOKŲ LAIKAS

* **1.**08:00 – 08:45
* **2.**08:55 – 09:40

**I ILGOJI PERTRAUKA** 20 min.

* **3.**10:00 – 10:45

 **II ILGOJI PERTRAUKA** 20 min.

* **4.**11:05 – 11:50

 **III ILGOJI PERTRAUKA** 15 min.

* **5.**12:05 – 12:50
* **6.**13:00 – 13:45
* **7.**13:55 – 14:40
* **8.**14:50 – 15:35

Priedas Nr. 2

**BIBLIOTEKOS DARBO ORGANIZAVIMAS**

* Gimnazijos bibliotekos paslaugomis vienu metu pasinaudoti gali tik tos pačios klasės mokiniai ir šalia esančių klasių mokiniai, kurie naudojasi bendra koridoriaus erdve.
* Kontroliuojama, kad lankytojai išlaikytų saugų atstumą vienas nuo kito.
* Ribojamas savarankiškas knygų pasirinkimas atviruose fonduose, teikiant pirmenybę supažindinimui su rekomenduojamos literatūros ekspozicija.
* Mokiniai naudojasi biblioteka pagal sudarytą pertraukų tvarkaraštį:

|  |  |  |
| --- | --- | --- |
| Pertrauka | Laikas | Klasė |
| 1 pertrauka (po 1 pamokos) | 8:45 | 5 |
| 2 (I ilgoji, po 2 pamokų) | 9:40 | 6 – 7 – 8 |
| 3 (II ilgoji, po 3 pamokų) | 10:45 | 1 – 2 |
| 4 (III ilgoji, po 4 pamokų | 11:50 | 3 – 4 |
| 5 (po 5 pamokų) | 12:50 | I – II |
| 6 (po 6 pamokų) | 13:45 | III - IV |

* Grąžintos knygos karantinuojamos pagal galiojančius reikalavimus.
* Po kiekvienos pertraukos biblioteka išvėdinama, dezinfekuojami visi liečiami paviršiai.